ประเดิมงานใหม่ สติมัช โวนำอินเดียบุกไทยเพื่อซิวแชมป์คิงส์คัพ 
เฮดโค้ชป้ายแดงชาวโครแอตของทีมลูกหนังแดนภารตะ ยืนยันแม้จะต้องการทดลองอะไรหลายอย่างในทัวร์นาเมนต์แรก แต่ก็ต้องการที่จะหยิบแชมป์คิงส์คัพ 2019 กลับบ้านให้ได้ด้วยเช่นกัน,สำนักข่าวต่างประเทศรายงานวันที่ 30 พ.ค.ว่า อิกอร์ สติมัช กุนซือป้ายแดงของทีมชาติอินเดีย ตั้งเป้านำถ้วยแชมป์คิงส์คัพกลับบ้านให้ได้ แม้จะเป็นการประเดิมคุมทีมครั้งแรกก็ตาม,โดยกุนซือชาวโครแอตวัย 51 ปี เข้ามาสานต่องานของ สตีเฟน คอนสแตนติน หลังจบเอเชียน คัพ ซึ่งแม้จะใช้ทัวร์นาเมนต์ที่ไทยเพื่อทดลองผู้เล่น ก่อนถึงศึกคัดบอลโลก 2022 โซนเอเชีย แต่เป้าหมายสำคัญก็คือการคว้าแชมป์ด้วยเช่นกัน,เรากำลังแนะนำวิธีการทำงานให้ผู้เล่น และพัฒนาขีดความสามารถด้านฟิตเนสของพวกเขา เราจะใช้ทัวร์นาเมนต์นี้ (คิงส์คัพ) เพื่อลองสิ่งต่างๆ และตัวผู้เล่นให้มากที่สุด,ในขั้นนี้ ผลลัพธ์ของเกมไม่ใช่สิ่งที่เราให้ความสำคัญ แต่ในขณะเดียวกันเราก็จะไปที่นั่นเพื่อคว้าแชมป์ให้ได้ด้วย,สำหรับ เดอะ บลู ไทเกอร์ส ทีมชาติอินเดีย จะออกสตาร์ตเกมแรกในศึกคิงส์คัพ ครั้งที่ 47 ด้วยการพบกับ ทีมชาติคูราเซา ในวันที่ 5 มิถุนายนนี้ เวลา 15.30 น. ไทยรัฐทีวีช่อง 32 ถ่ายทอดสดให้ชมทุกนัด.
เฮดโค้ชป้ายแดงของทีมลูกหนังแดนภารตะ ยืนยันแม้จะต้องการทดลองอะไรหลายอย่างในทัวร์นาเมนต์แรก แต่ก็ต้องการที่จะหยิบแชมป์คิงส์คัพ 2019 กลับบ้านให้ได้ด้วยเช่นกัน
อิกอร์ สติมัช,ทีมชาติอินเดีย,คิงส์คัพ ครั้งที่ 47,ฟุตบอลชิงถ้วยพระราชทานคิงส์คัพ